سنگاپور هاوا یوللارینا عاید یولچو اوچاغیندا بیر یولچو چامادانیندا ​​بومبا اولدوغونو ادعا ائد‌رک کابین چالیشانلارینا سالدیردیقدان سونرا اوچاغا مشایعت ائتمک اوچون ساواش اوچاقلاری هاوالاندی.
چنل نیوز آسیانین خبرینه گؤره، یئرلی واختلا ساعات ۰۲:۴۰دا آمریکانین سان فرانسیسکو شهریندن سنگاپورا اوچان اوچاق بومبا خبری آلدی.
پلیس‌دن وئریله‌ن آچیقلامادا، سنگاپور هاوا یوللارینا عاید یولچو اوچاغیندا کابین یولچولارینا سالدیران و چامادانیندا​​ بومبا اولدوغونو ادعا ائدن ۳۷ یاشلی شوبهه‌لی بیر کیشینین گؤزآلتینا آلیندیغی بیلدیریلدی.
کابین چالیشانلاری طرفین‌دن توتولان شخصین، ساختا ترور ائیلمی ایله تهدید سوچلاماسی و اویوشدوروجو ایستیفاده ائتدیگی شوبهه‌سی ایله گؤزآلتینا آلیندیغی بیلدیریلدی.
سؤزوگئدن اوچاق سنگاپور حربی هاوا گوجلرینه عاید اف-۱۶ ساواش اوچاقلارینین مشایعتی ایله یئرلی واختلا ساعات ۰۵:۵۰ده چانگی هاوا لیمانینا ائندی.
